नई दिल्ली: काठमांडू में सोमवार को हुए विमान हादसे को लेकर कई चौकाने वाले तथ्य सामने आ रहे हैं. हादसे की जांच कर रही टीम ने अभी तक की जांच के अनुसार घटना को भ्रम की वजह से हुआ हादसा बताया है. दरअसल, जांच टीम को विमान का ब्लैक बॉक्स मिल गया है. ब्लैक बॉक्स में घटना से ठीक पहले पायलटों के बीच हुई बातचीज दर्ज है. इस बातचीत को सुनने के बाद ऐसा लग रहा है कि पायलट रनवे को लेकर काफी दुविधा में थे और इस वजह से ही यह हादसा हुआ. गौरतलब है कि सोमवार को हुए इस हादसे में 50 यात्रियों की मौत हो गई थी, जबकि कई अन्य यात्री गंभीर रूप से घायल हो गए. जिन्हें बाद में अस्पताल में भर्ती कराया गया.